

**HUSKELISTE**

Dette er en huskeliste tilknyttet Arkivverkets veileder for overføring av personarkiv. Den nevnte veilederen er for deg som har et personarkiv som du ønsker å overføre til en arkivinstitusjon for bevaring.

Hvilke opplysninger trenger vi om arkivet når du tar kontakt med oss i Arkivverket?

* Hvem er arkivet etter?
* Har du utfyllende informasjon om personen?
* Hvilken rolle eller betydning har personen hatt for kulturen eller samfunnet?
* Er arkivet fysisk og/eller digitalt?
* Hva finnes i arkivet?
*Er det brev, dagbøker, manuskripter e.l.? Er det lydbånd, kassetter eller video? Er det fotografier? Er det noe på en harddisk eller datamaskin?* *Er det lagret i skytjenester, sosiale medier eller egne nettsider?*
* Hvor stort er arkivet?
*Hvor mange ringpermer, magasinholdere, arkivbokser og flytteesker? Hvor mange filer, systemer, gigabyte data?*
* Inneholder arkivet personsensitive opplysninger?
*Informasjon om personlige forhold, politisk ståsted, religion, helse, seksualitet, adopsjon etc.*
* Hvilken tidsperiode dekker materialet?
* Hvor er arkivet lokalisert i dag?